જમતી વખતે બાળકોને મોબાઇલ વાપરતાં રોકે એવી ઍપ્લિકેશન
You are here :HOME >> LIFE >> TECHNOLOGY >> જમતી વખતે બાળકોને મોબાઇલ વાપરતાં રોકે એવી ઍપ્લિકેશન
બાળકો જો ડિનર કરતી વખતે પણ મોબાઇલમાં જ રચ્યાંપચ્યાં રહેતાં હોય તો તેમને રોકવા માટે એક મોબાઇલ ઍપ્લિકેશન આવી છે જે આપોઆપ નક્કી કરેલા જમવાના સમયે બાળકોના મોબાઇલ કે આઇ-પૅડને લૉક કરી નાખશે. ફ્રી ડિનર ટાઇમ નામની આ ઍપ્લિકેશન બાળકોને ડિનર માટેનો સમય સૂચવે છે અને તેમના સ્માર્ટફોનને લૉક કરી નાખે છે.
એક વાર પેરન્ટ્સ બાળકોના ફોનમાં ડિનર ટાઇમ ઍક્ટિવેટ કરી દે એ પછી ઇન્ટરનેટથી લઈને કૉલિંગ અને મેસેજિંગ બધું જ થોડી વાર માટે થંભી જશે.
જમતી વખતે પણ મોબાઇલને લીધે બાળકો ડિસ્ટ્રેક્ટ થાય છે અને તેમનું ધ્યાન ખાવામાં રહેતું નથી એ કારણે ન્યુ યૉર્કના એક ટેક્નૉલૉજી એક્સપર્ટે આ ઍપ્લિકેશન બનાવી છે. આ ઍપ્લિકેશન પેરન્ટ્સ અને બાળક બન્નેના ઍન્ડ્રોઇડ ઑપરેટેડ સ્માર્ટફોન અથવા આઇફોન પર ઇન્સ્ટૉલ કર્યા બાદ કોઈ પણ સમયે ડિનર ટાઇમ એમાં ઍક્ટિવેટ કરી શકાય છે.